《梦中登翠微山得句》
清代·罗有高

坭径绝猿引，欹峰倚天赤。中有辟世人，邻聚谈古易。

春晴放鸡豚，烂漫桃花碛。雪意玉寒松，奡峭穿壁立。

以此阅世运，蒙萝深寂历。夜静闻古琴，起步月浩白。

漭哉化城游，酣嬉醉空碧。下界啼秋虫，俯仰一太息。

作者简介：（1735—1779）江西瑞金人，字台山。乾隆三十年举人。精技击。对理学、经义、文字等学均有心得，又深研佛经。有《尊闻居士集》。